данните за производствените разходи на промишлеността на Съюза в края на РП са последните налични данни по настоящата процедура, тъй като за времето след РП не са събирани данни за производствените разходи на промишлеността на Съюза. Във всеки случай дори ако се приеме хипотезата, че производствените разходи на промишлеността на Съюза за последния разгледан период са намалели, това не променя обстоятелството, че цените на вноса от КНР през септември 2016 г. все още са оказвали огромен натиск върху цените в стоманодобивната промишленост в Съюза.
 (92)
 Във връзка с твърдението, че не се е съобразила със съдебната практика, Комисията отбелязва, че този довод е несъстоятелен, тъй като — както е посочено в съображение 85 — в случая тя е анализирала динамиката в цените на суровините през времето след разследвания период. Поради това този довод се отхвърля.
 4.3.4. Заключение
 (93)
 Дори като се отчитат нарастващите цени на вноса от КНР от юли 2016 г. насам — и при липсата на други коментари — данните за цените след РП като цяло не опровергават констатацията, че намаляването на цените от КНР е създало опасност от причиняване на вреда. Тази опасност от причиняване на вреда не е била отстранена с неотдавнашното повишаване на цените на китайския внос от юли 2016 г. насам. Както е посочено в съображение 85, дори това повишено равнище на цените не спира огромния спад на цените, който поставя промишлеността на ЕС в неустойчива позиция, когато се прави сравнение между повишените китайски цени и производствените разходи на производителите от Съюза в края на разследвания период. На последно място, Комисията заключи, че е възможно нарастващите цени на вноса да представляват единствено временна тенденция, която вероятно ще спре, след като отпаднат причините за повишаването на цените на суровините. Китайските производители износители са прилагали агресивно ценообразуване на пазара на Съюза, особено през втората половина на 2015 г. и първата половина на 2016 г. Ако не бъдат предприети мерки и с оглед на съществуващия мащабен свръхкапацитет на Китай в областта на стоманодобива, включително за разглеждания продукт, китайските производители износители биха могли да запазят стратегията на агресивно ценообразуване, като понижат своите продажни цени до минимални равнища.
 4.4. Равнище на наличностите
 4.4.1. Актуализиране на данните след РП
 (94)
 Що се отнася до равнището на наличностите, в съображение 147 от регламента за временните мерки се посочва, че Комисията не счита, че този фактор е от особено значение, най-вече защото производителите от Съюза произвеждат по поръчка — характеристика, която им позволява да поддържат ниски равнища на наличности.
 (95)
 Що се отнася до запасите в КНР, Комисията отново не можа да намери изчерпателни данни относно запасите за периода след разследвания период, въпреки отправените искания до оказващите съдействие китайски производители и своите собствени проучвания.
 (96)
 Независимо от това Комисията установи, че наличностите от стомана в складовете на 40 големи китайски градове са намалели до 8,89 милиона тона в края на октомври 2016 г. спрямо 9,41 милиона тона в края на септември 2016 г. Освен това в края на септември 2016 г. наличностите от стомана на 80 големи китайски стоманодобивни предприятия са възлизали